Komisijos sprendimas
1998 m. vasario 25 d.
dėl klausimyno, skirto valstybių narių ataskaitoms dėl Tarybos direktyvos 94/67/EB dėl pavojingų atliekų deginimo įgyvendinimo
(Tarybos direktyvos 91/692/EEB įgyvendinimas)
(tekstas svarbus EEE)
(98/184/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. gruodžio 23 d. Tarybos direktyvą 91/692/EEB standartizuojančią ir racionalizuojančią ataskaitas apie tam tikrų su aplinka susijusių direktyvų įgyvendinimą [1], ypač į 5 ir 6 straipsnius,
atsižvelgdama į Tarybos direktyvą 94/67/EB dėl pavojingų atliekų deginimo [2],
kadangi Direktyvos 94/67/EB 17 straipsnis reikalauja valstybių narių atsiskaityti už šios direktyvos įgyvendinimą Tarybos direktyvos 91/692/EEB 5 straipsnyje nustatyta tvarka;
kadangi ši ataskaita turi būti parengta remiantis klausimynu arba gairėmis, kurias Direktyvos 91/692/EEB 6 straipsnyje nustatyta tvarka parengia Komisija;
kadangi pirmojoje ataskaitoje atsiskaitoma už 1998-2000 m. laikotarpį imtinai;
kadangi šiame sprendime numatytos priemonės atitinka pirmiau minėtos direktyvos 6 straipsnyje nustatyta tvarka įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Patvirtinamas prie šio sprendimo pridedamas klausimynas, susijęs su Tarybos direktyva 94/67/EB dėl pavojingų atliekų deginimo.
2 straipsnis
Valstybės narės klausimyno pagrindu rengia ataskaitą, kurią jos turi pateikti Komisijai Tarybos direktyvos 91/692/EEB 5 straipsnyje ir Tarybos direktyvos 94/67/EB 17 straipsnyje nustatyta tvarka.
3 straipsnis
Šis sprendimas skirtas valstybėms narėms.
Priimta Briuselyje, 1998 m. vasario 25.